Екатерина Ненчева
Изгря на устни ми тогава…

chitanka.info

Изгря на устни ми тогава

За теб рубин най-чист,

Но ти стопи го в миг-забрава

Със взора си лъчист.

За теб в очи ми пак изгряха

Рой пролетни лъчи.

Но тях безследно угасиха

пак твоите очи…

Но, ах, защо и черната тъга

Не угасиха я очи ти?

Тъгата вечна и сега

Пак мъчи ми гърдите…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.